Enoop s iiiist
lte
anden gedinghe dat geweest heeft inde banck voer meye ende scepen
van loeven tuschen janne knoep woenen te herbenshem inde pchie
van beckenoirt als geleidt tot allen den goeden have ende erve
willems wilen vanden velde aenlegge ter eenre ende willeme
baken verweerde ter ande zijden Aldair de voirs jan geleidde dede
lesen zijn beleid vander daet xvii aprilis lestleden geschied
voer een mudde corens lijftochten bebrieft met scepen brieven van lov
die de voirs geleidde ten selven rechte overheeft Seggen dat
hem ende zijnen beleide die goede ende besunder die hij met spenfi
cacien overgaff ende na desen vonisse genoteert staen om zijn
wettighe schijle die hij bij eede pnteerde te doen verificen bijden
gheven dat behoirde dair aen te verhalen te voirde want hij boot
te bewisen dat die pchelen van goeden den voirs wilen willem
ende wilen zijnder huysvrouwen ten tijde als zij leefden toebehoirde
ende dat thuys ende hoff vercregen was bijden vors wilen willem
voer ende eer de selve willem heylwigen wilen cools zijn leste
huysvrouwe getruwt hadde ende al mocht so zijn dat de selve
wilen willem zijn leste huysvrouwe dair inne hadde doen goeden
des hij nochtan niet en bekinde dat soude zijn geweest ten tijde
als de selve willem de selve zijn leste huysvrouwe getruwt hadde
om dair uut te sluyten willems voerkint vanden yersten bedde
dat voirt de selve willem de leste zijn huysvrouwe overleeft
hadde ende was also gestorven uut den vors huyse ende hove als
uut zijnen ppen erve bij hem als voe vercregen dat voirt de
selve willem besat thalf boender lands als zijn pper erve en was
dair uut gestorven als uut zijnen ppen erve
dat oic arnd
vanden velde deen lijf dair de helicht vander lijfpensien opstaet
noch livich ende leven es ende dat goird vanden velde zijnen brued
dair dander helicht op stont aflivich wert des nu ste mychiels
misse lestleden vii jair was hem des gedragende tot den rechte te
daer tegen de voirs willem baken verweerde hem verantwerdende
exhibeerde eenen brief onder de segelen des abds ende covents
des minsters van st cruyden van eender erf uutghevingen bij hen
geschied der voirs heylwigen ano xxxviii ende dede seggen dat
de have ende vligen erve gebleven nae de doot des vors wilen
willems vanden velde vercocht werden op hoeghen ende dat de
peningen dairaf comen werden bekeert in desselfs willems
schult aen eenen geheten jan van beven anders elen van webbekem
die die met rechte uutgewonnen hadde nae desselfs willems doot
Ende dat de vors willem baken was een derde man die een deel
vander selver haven cochte als een veen vreemde om zijn peninghen
t ende dat de vors willem baken en zijn wijf als erfgenamen des vors wilen
willems de have oic hiernae geanoteert hadden g aenveerd dwelc hij
boot te thoenen hopen dom dat zij hem van zijnen vors gebreken
vernuegen souden